钦定古今图书集成/明伦汇编/氏族典/第057卷 > 徐幼文
## 钦定古今图书集成/明伦汇编/氏族典/第057卷 > 徐幼文

按《十国春秋》，南唐徐幼文得索𬘘占梦之法，为人断
休咎，多奇中。冯延鲁子僎举进士，一夕梦登崇孝寺
幡刹极高处打方响，诣幼文叩之，幼文曰：“虽有声价，
至下地耳。”明年僎成名，或有诮其无验者，幼文曰：“诚
如吾语，后当知之。”未数日，中书奏主司取士不当，遂
追榜御试，僎果覆落。